ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการการจัดให้มีการตรวจสอบและการตรวจสอบมาตรฐานสินค้าถั่วเขียว อาศัยอำนาจตามความในมาตรา ๔ และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์ โดยคำแนะนำของคณะกรรมการมาตรฐานสินค้า ออกประกาศไว้ดังต่อไปนี้ข้อ ๑ให้ผู้ทำการค้าขาออกซึ่งสินค้ามาตรฐานถั่วเขียวจัดให้มีการตรวจสอบมาตรฐานสินค้า ตามหลักเกณฑ์และวิธีการ ดังต่อไปนี้๑.๑ การจัดให้มีการตรวจสอบแต่ละวันให้กระทำได้ในระหว่างเวลา๐๘.๓๐ นาฬิกา ถึงเวลา ๒๒.๓๐ นาฬิกาการจัดให้มีการตรวจสอบนอกเวลาดังกล่าวจะกระทำได้ต่อเมื่อได้รับอนุญาตเป็นหนังสือจากสำนักงานมาตรฐานสินค้าหรือสำนักงานสาขา๑.๒สถานที่ที่จัดให้มีการตรวจสอบต้องอยู่ในท้องที่หรือเขตที่สำนักงานมาตรฐานสินค้าได้ประกาศกำหนดให้เป็นท้องที่หรือเขตที่จะจัดให้มีการตรวจสอบมาตรฐานสินค้าถั่วเขียวได้๑.๓สถานที่ที่จัดให้มีการตรวจสอบต้องมีแสงสว่างพอเพียงที่จะทำการตรวจสอบมาตรฐานสินค้าได้๑.๔ให้มีการแสดงเครื่องหมายเพื่อให้เห็นว่าสินค้ามาตรฐานถั่วเขียวที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออก ทั้งนี้ให้เป็นไปตามหลักเกณฑ์วิธีการที่รัฐมนตรีกำหนด๑.๕ สินค้ามาตรฐานถั่วเขียวที่จัดให้มีการตรวจสอบชั้นก่อนตรวจปล่อยตามที่ระบุในข้อ ๒.๑ให้จัดแยกไว้เป็นกองตามชนิดและชั้น กองละไม่เกิน ๑,๐๐๐ เมตริกตันการจัดให้มีการตรวจสอบขั้นก่อนตรวจปล่อยจะกระทำเมื่อเก็บสินค้าอยู่ในคลังสินค้าหรือที่เก็บสินค้าเรียบร้อยแล้วหรือจะกระทำขณะลำเลียงสินค้าเข้าเก็บในคลังสินค้าหรือที่เก็บสินค้าก็ได้แต่ในกรณีที่สภาพของคลังสินค้าหรือสถานที่เก็บสินค้าไม่อำนวยให้ชักตัวอย่างได้โดยสะดวกหรือทั่วถึงให้จัดให้มีการตรวจสอบขณะลำเลียงเข้าเก็บในคลังสินค้าหรือที่เก็บสินค้าสำหรับกรณีที่ผู้ซื้อได้ทำความตกลงกับผู้ส่งออกเกี่ยวกับสภาพการหุ้มห่อหรือวัตถุที่ใช้ในการบรรจุหุ้มห่อเป็นอย่างอื่นเช่น กระสอบที่ทอด้วยเส้นใยสังเคราะห์ หรือถุงพลาสติกหรือถุงกระดาษเหนียวหรืออย่างอื่นที่จะเสียหายเมื่อชักตัวอย่างจะจัดให้มีการตรวจสอบขั้นก่อนตรวจปล่อยในขณะทำการบรรจุ (Supervisedpacking)ก็ได้ข้อ ๒ให้ผู้มีหน้าที่ตรวจสอบมาตรฐานสินค้าดำเนินการตรวจสอบมาตรฐานสินค้าถั่วเขียวแยกเป็น ๒ ขั้นตอน คือ การตรวจสอบขั้นก่อนตรวจปล่อยและการตรวจสอบขั้นตรวจปล่อยและให้ปฏิบัติตามหลักเกณฑ์และวิธีการดังต่อไปนี้๒.๑ การตรวจสอบขั้นก่อนตรวจปล่อย๒.๑.๑ ในกรณีเป็นสินค้าบรรจุกระสอบปอให้ชักตัวอย่างจากกระสอบรอบกองไม่น้อยกว่า ๓ ด้าน คือ ด้านบนของกอง ๑ ด้านกับด้านข้างอีกไม่น้อยกว่า ๒ ด้าน โดยชักตัวอย่างไม่น้อยกว่าร้อยละ ๕ของจำนวนกระสอบทั้งหมดในกองในกรณีที่ไม่อาจชักตัวอย่างโดยวิธีการดังกล่าวข้างต้นได้เนื่องจากสภาพการบรรจุหุ้มห่อหรือวัตถุที่ใช้ในการบรรจุหุ้มห่อเป็นกระสอบที่ทอด้วยเส้นใยสังเคราะห์หรือถุงพลาสติกหรือถุงกระดาษเหนียวหรืออย่างอื่นที่ผู้ซื้อได้ทำความตกลงกับผู้ส่งออกให้ชักตัวอย่างจากกระสอบหรือภาชนะบรรจุไม่น้อยกว่าร้อยละ ๒ของจำนวนกระสอบหรือภาชนะบรรจุทั้งหมดด้วยวิธีการเปิดปากถุงหรือผ่าปากกระสอบหรือภาชนะบรรจุสินค้าที่สุ่มมาจากกองสินค้าหรือให้ชักตัวอย่างจากทุกๆ กระสอบหรือภาชนะบรรจุในขณะทำการบรรจุ (Supervisedpacking)พร้อมทั้งตรวจสอบการบรรจุหุ้มห่อตลอดจนวัตถุที่ใช้ในการบรรจุหุ้มห่อและดำเนินการตามข้อ ๒.๒.๓๒.๑.๒ในกรณีที่เป็นสินค้าไม่บรรจุกระสอบหรือภาชนะบรรจุอย่างอื่นให้ชักตัวอย่างโดยวิธีสุ่มตัวอย่างจากส่วนที่ลึกลงไปจากผิวกองไม่น้อยกว่า๐.๕ เมตร รอบ ๆ กองสินค้า แต่ละจุดที่อยู่ข้างเคียงกันมีระยะห่างกันในรัศมีไม่เกิน๒ เมตร และให้ชักตัวอย่างแต่ละจุดไม่น้อยกว่า ๐.๕ กิโลกรัม๒.๑.๓ในกรณีที่จัดให้มีการชักตัวอย่างขณะลำเลียงสินค้าเข้าเก็บในคลังสินค้าหรือที่เก็บสินค้าให้ชักตัวอย่างเป็นระยะ ๆ อย่างสม่ำเสมอ ถ้าเป็นสินค้าบรรจุกระสอบปอให้ชักตัวอย่างไม่น้อยกว่าร้อยละ ๕ ของจำนวนกระสอบปอถ้าเป็นสินค้าบรรจุกระสอบอย่างอื่นหรือภาชนะบรรจุอย่างอื่นให้ชักตัวอย่างไม่น้อยกว่าร้อยละ ๒ของจำนวนกระสอบหรือภาชนะดังกล่าวที่ทำการลำเลียงเข้าเก็บในคลังสินค้าหรือที่เก็บสินค้าถ้าเป็นสินค้าไม่บรรจุกระสอบหรือภาชนะบรรจุอย่างอื่นบรรทุกในยานพาหนะให้ชักตัวอย่างจากยานพาหนะที่บรรทุกทุกหน่วยยานพาหนะให้ได้ตัวอย่างมีปริมาณใกล้เคียงกันและหน่วยละไม่น้อยกว่า ๐.๕ กิโลกรัม๒.๑.๔นำตัวอย่างสินค้ามาตรฐานถั่วเขียวแต่ละกองที่ชักได้ตาม ๒.๑.๑ หรือ ๒.๑.๒ หรือ๒.๑.๓ แล้วแต่กรณี มาคลุกเคล้าให้ทั่วกันทอนจนเหลือ ๖ ส่วนแต่ละส่วนมีน้ำหนักไม่น้อยกว่า ๐.๕ กิโลกรัมนำตัวอย่างแต่ละส่วนบรรจุในถุงหรือภาชนะที่สามารถป้องกันการเปลี่ยนแปลงสภาพตัวอย่างได้ผนึกสลากแสดงวัน เดือน ปี และปริมาณสินค้าที่ชักตัวอย่างแล้วให้ผู้แทนที่อยู่ในขณะชักตัวอย่างลงลายมือชื่อกำกับไว้ทำตราประทับปากถุงหรือภาชนะและให้ผู้เกี่ยวข้องดังกล่าวข้างต้นลงลายมือชื่อกำกับไว้ที่คาบรอยผนึกปากถุงหรือภาชนะอีกครั้งหนึ่งมอบตัวอย่างดังกล่าวให้ผู้มีหน้าที่รับมอบตามที่กำหนดไว้ในกฎกระทรวงในกรณีที่สำนักงานมาตรฐานสินค้าเป็นผู้ดำเนินการตรวจสอบให้ทำตามตัวอย่างตามวิธีการดังกล่าวเพียง ๔ ส่วนส่งมอบตัวอย่างดังกล่าวให้ผู้ทำการค้าขาออก ๑ ส่วน และนำส่งสำนักงานมาตรฐานสินค้า๓ ส่วน๒.๑.๕ ประทับ ปิด หรือผูกติดตรา แผ่นป้ายหรือสลาก แสดงวัน เดือน ปี ที่ชักตัวอย่างและปริมาณสินค้ากองที่ชักตัวอย่างแล้วทำตราประทับกองสินค้ามาตรฐานถั่วเขียวที่ได้ชักตัวอย่างไว้แล้วนั้นในลักษณะที่สามารถใช้เป็นหลักฐานในการรักษาสินค้านั้นมิให้ถูกเพิ่มเติมสับเปลี่ยนหรือเปลี่ยนแปลงได้๒.๒ การตรวจสอบขั้นตรวจปล่อย๒.๒.๑ สินค้าที่จะทำการตรวจปล่อยได้ต้องเป็นสินค้าที่ปรากฏผลการตรวจสอบตัวอย่างขั้นก่อนตรวจปล่อยว่าถูกต้องตามมาตรฐานหรือในกรณีที่มีการซื้อขายตามตัวอย่างหรือเงื่อนไขต้องปรากฏผลการตรวจสอบว่ามีคุณภาพไม่ต่ำกว่าตัวอย่างหรือเงื่อนไขที่ผู้ซื้อได้ตกลงไว้๒.๒.๒ ให้ตรวจสอบการบรรจุหุ้มห่อตลอดจนวัตถุที่ใช้ในการบรรจุหุ้มห่อพร้อมทั้งชักตัวอย่างถั่วเขียวไว้ทุก ๆ กระสอบแต่ในกรณีที่สภาพการบรรจุหุ้มห่อหรือวัตถุที่ใช้ในการบรรจุหุ้มห่อไม่อาจชักตัวอย่างทุกๆ กระสอบหรือภาชนะบรรจุได้ เช่นกรณีบรรจุในกระสอบที่ทอด้วยเส้นใยสังเคราะห์หรือถุงพลาสติกหรือถุงกระดาษเหนียวหรืออย่างอื่นที่ผู้ซื้อได้ทำความตกลงกับผู้ส่งออกให้สุ่มกระสอบหรือภาชนะบรรจุสินค้าที่กำลังตรวจปล่อยเป็นระยะ ๆและเปิดปากกระสอบหรือภาชนะบรรจุเพื่อชักตัวอย่างแต่ทั้งนี้จะต้องมีปริมาณไม่น้อยกว่าร้อยละ ๑๐ ของจำนวนกระสอบหรือภาชนะบรรจุทั้งหมดในแต่ละคำร้องขอให้ออกใบรับรองมาตรฐานสินค้าสำหรับกองสินค้าที่ได้ดำเนินการตรวจสอบในขณะทำการบรรจุ(Supervisedpacking)แล้ว ไม่ต้องตรวจสอบและชักตัวอย่างซ้ำอีก เว้นแต่กองสินค้านั้นเก็บไว้นานเกินกว่า๓๐ วัน นับแต่วันที่ได้ตราประทับกองสินค้าไว้ครั้งแรก ให้สุ่มกระสอบหรือภาชนะบรรจุจากกองสินค้าไม่เกินร้อยละ๒ ของจำนวนกระสอบหรือภาชนะบรรจุทั้งหมด เพื่อตรวจสอบคุณภาพของสินค้าตามข้อ ๒.๒.๓อีกครั้งหนึ่ง๒.๒.๓ ในระหว่างการตรวจสอบให้สุ่มตัวอย่างให้ได้ตัวอย่างรวมกันไม่น้อยกว่า ๐.๕ กิโลกรัม จากกอง ณจุดที่กำลังตรวจปล่อยทุก ๆ ๕๐ เมตริกตัน ที่ขนออกไปแล้วตรวจสอบความชื้นสำหรับเมล็ดลีบ เมล็ดแตก เมล็ดเสีย เมล็ดที่ถูกแมลงทำลาย เมล็ดถั่วเขียวอื่นเมล็ดถั่วชนิดอื่น วัตถุอื่นและขนาดเมล็ดถั่วเขียวที่เหลือค้างอยู่บนตะแกรงให้ตรวจสอบทุก ๆ ๑๐๐ เมตริกตัน ที่ขนออกไปแล้ว๒.๒.๔ ให้ผู้มีหน้าที่ตรวจสอบมาตรฐานสินค้ารักษาตัวอย่างที่ชักไว้ในขณะตรวจสอบตาม๒.๒.๒ วรรคแรก ในลักษณะที่สามารถป้องกันการเพิ่มเติมสับเปลี่ยนหรือเปลี่ยนแปลงได้๒.๒.๕ การตรวจสอบน้ำหนักให้ชั่งน้ำหนักสินค้าบรรจุกระสอบหรือภาชนะบรรจุอย่างอื่นเป็นระยะๆ อย่างสม่ำเสมอ ไม่น้อยกว่าร้อยละ ๑๐ของจำนวนกระสอบหรือภาชนะบรรจุที่จะพึงออกใบรับรองมาตรฐานสินค้าในกรณีที่เป็นสินค้าไม่บรรจุกระสอบหรือภาชนะบรรจุอย่างอื่นให้ตรวจสอบน้ำหนักเต็มจำนวนที่จะพึงออกใบรับรองมาตรฐานสินค้า๒.๒.๖ เมื่อตรวจสอบมาตรฐานสินค้าตาม ๒.๒.๒ตามคำร้องขอให้ออกใบรับรองมาตรฐานสินค้าแต่ละคำร้องขอแล้วให้จัดทำตัวอย่างที่ได้ชักไว้ตามหลักเกณฑ์วิธีการและส่งมอบให้ผู้มีหน้าที่รับมอบดังที่ระบุไว้ใน๒.๑.๔ในกรณีที่ผู้ทำการค้าขาออกซึ่งสินค้ามาตรฐานแจ้งความประสงค์จะขอให้ออกใบรับรองผลการตรวจสอบมาตรฐานสินค้าหรือผลการวิเคราะห์ตัวอย่างเป็นตอนๆตามปริมาณที่ตรวจสอบเสร็จตามที่แจ้งความประสงค์ไว้โดยไม่ต้องรอให้การตรวจสอบครบถ้วนตามคำร้องขอให้ออกใบรับรองมาตรฐานสินค้าให้จัดทำตัวอย่างต่อสินค้าที่ได้ตรวจสอบแล้วเสร็จตามปริมาณที่แจ้งความประสงค์ไว้ก็ได้ในกรณีที่ได้ดำเนินการตรวจสอบในขณะทำการบรรจุ(Supervisedpacking)ผลวิเคราะห์ตัวอย่างตามคำร้องขอให้ออกใบรับรองมาตรฐานสินค้าแต่ละคำร้องขอให้อนุโลมตามผลวิเคราะห์ตัวอย่างขั้นก่อนตรวจปล่อยโดยไม่ต้องจัดทำตัวอย่างอีก๒.๒.๗ในกรณีที่ต้องบรรจุสินค้าที่ได้รับการตรวจสอบไปขนถ่าย ณท่าเรือซึ่งอยู่ห่างไกลจากสถานที่ที่จัดให้มีการตรวจสอบให้ทำตราประทับสินค้าที่บรรทุกอยู่ในยานพาหนะนั้นไว้ในลักษณะที่สามารถใช้เป็นหลักฐานในการป้องกันการเพิ่มเติมสับเปลี่ยนหรือเปลี่ยนแปลงไว้จนกว่าจะเริ่มขนถ่าย๒.๒.๘เมื่อสิ้นเวลาการตรวจสอบในแต่ละวันและการจัดให้มีการตรวจสอบนั้นยังไม่แล้วเสร็จหรือในกรณีที่มีการตรวจสอบแล้วเสร็จแต่ยังมีสินค้าที่ได้ชักตัวอย่างขั้นก่อนตรวจปล่อยคงเหลืออยู่อีกและผู้จัดให้มีการตรวจสอบประสงค์จะจัดให้มีการตรวจสอบขั้นตรวจปล่อยซึ่งสินค้านั้นในครั้งต่อไปให้ทำตราประทับกองสินค้าที่เหลืออยู่นั้นในลักษณะที่สามารถใช้เป็นหลักฐานในการป้องกันการเพิ่มเติมสับเปลี่ยนหรือเปลี่ยนแปลงไว้ด้วยประกาศฉบับนี้ ให้ใช้บังคับเมื่อพ้นกำหนด ๑๕วัน นับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๑๐ ตุลาคม ๒๕๒๙ร้อยตำรวจเอกสุรัตน์ โอสถานุเคราะห์รัฐมนตรีว่าการกระทรวงพาณิชย์อุษมล/ผู้จัดทำ๑๙กันยายน ๒๕๕๔[๑] ราชกิจจานุเบกษาเล่ม ๑๐๓/ตอนที่ ๑๘๕/ฉบับพิเศษ หน้า ๔๗/๒๔ ตุลาคม ๒๕๒๙